PMIndiaData/PMIndiaSum huggingface dataset:
પ્રધાનમંત્રીએ દિલ્હી – મેરઠ એક્સપ્રેસ વેની આધારશિલાનું અનાવરણ કર્યું

પ્રધાનમંત્રી શ્રી નરેન્દ્ર મોદીએ આજે નોઈડાના સેક્ટર 62માં દિલ્હી – મેરઠ એક્સપ્રેસ વેની આધારશિલાનું અનાવરણ કર્યું. આ અવસર પર પ્રધાનમંત્રીએ બ્રિટનના શાસનથી આઝાદી માટે 1857ના આંદોલનમાં મેરઠની ભૂમિકાનું સ્મરણ કર્યું અને કહ્યું કે દિલ્હી – મેરઠ એક્સપ્રેસ વે પ્રદૂષણથી મુક્તિ પ્રદાન કરશે. વિકાસ માટે લોકોની આકાંક્ષાઓનો ઉલ્લેખ કરતાં પ્રધાનમંત્રીએ કહ્યું કે સારા માર્ગોના વિકાસની પ્રથમ પૂર્વ – શરતોમાંની એક છે. તેમણે કહ્યું કે આ એક્સપ્રેસ વે પશ્ચિમી ઉત્તર પ્રદેશમાં વિકાસને પ્રોત્સાહન આપશે. તેમણે પૂર્વ પ્રધાનમંત્રી શ્રી અટલ બિહારી વાજપાયીની સ્વર્ણિમ ચતુર્ભૂજ પરિયોજના તેમજ પ્રધાનમંત્રી ગ્રામ સડક યોજના દ્વારા દેશને પરસ્પર જોડવાના વિઝનને યાદ કર્યું. પ્રધાનમંત્રીએ કિસાનો માટે પર્યાપ્ત સિંચાઈ સુવિધાઓ સુનિશ્ચિત કરવા માટે પ્રધાનમંત્રી કૃષિ સિંચાઈ યોજના સમેત અન્ય વિકાસ યોજનાઓની ચર્ચા કરી. પ્રધાનમંત્રીએ કહ્યું કે શ્રેણી – 3 અને શ્રેણી 4 વર્ગોમાં સરકારી નોકરીઓ માટેના ઈન્ટરવ્યૂને નાબૂદ કરવા મારફતે સરકાર 1 જાન્યુઆરી, 2016ના રોજ દેશના યુવાઓને એક અનોખો ઉપહાર આપી રહી છે. પ્રધાનમંત્રીએ બધા રાજનીતિક દળોને 2016માં એક સંકલ્પ કરવાની અપીલ કરી છે કે તેઓ સંસદનું કાર્ય ચાલવા દેશે અને ગરીબોના લાભ માટે કાર્ય કરશે. તેમણે કહ્યું કે ભારતના નાગરિકોને પોતાના પ્રતિનિધિઓની પસંદગી સંસદમાં ચર્ચા કરવા, પરિચર્ચા કરવા તેમજ વિચાર-વિમર્શ કરવા માટે કરી છે એટલે તેમનું આ દાયિત્વ છે. આ અવસર પર ઉત્તરપ્રદેશના રાજ્યપાલ શ્રી રામ નાઈક, કેન્દ્રીય મંત્રી શ્રી નિતિન ગડકરી, કેન્દ્રીય રાજ્યમંત્રી (સ્વતંત્ર પ્રભાર) ડૉ. મહેશ શર્મા તેમજ કેન્દ્રીય રાજ્યમંત્રી શ્રી પી. રાધાકૃષ્ણન પણ ઉપસ્થિત હતા.
પ્રધાનમંત્રીએ અંજુમ મૌડગિલને મહિલાઓની 50 મીટર રાયફલ 3 પોજીશન સ્પર્ધામાં રજત પદક પ્રાપ્ત કરવા બદલ અભિનંદન પાઠવ્યાં

પ્રધાનમંત્રી શ્રી નરેન્દ્ર મોદીએ અંજુમ મૌડગિલને મહિલાઓની 50 મીટર રાયફલ 3 પોજીશન સ્પર્ધામાં રજત પદક જીતવા બદલ અભિનંદન પાઠવ્યાં હતા. પ્રધાનમંત્રીએ કહ્યું, “મહિલાઓની 50 મીટર રાયફલ 3 પોજીશન સ્પર્ધામાં રજત પદક પ્રાપ્ત કરનારી અંજુમ મૌડગિલ પર અમને ગર્વ છે.”
વિશ્વના તેલ અને ગેસ વિશેષજ્ઞો સાથે પ્રધાનમંત્રીની વાતચીત

પ્રધાનમંત્રી શ્રી નરેન્દ્ર મોદીએ આજે વિશ્વના તેલ અને ગેસ વિશેષજ્ઞો સાથે વાતચીત કરી. આ વાતચીત બે કલાક ચાલી. વાતચીત દરમિયાન કેન્દ્રીય મંત્રીગણ શ્રી અરૂણ જેટલી, શ્રી પિયુષ ગોયલ અને શ્રી ધર્મેન્દ્ર પ્રધાન, નીતિ આયોગના અધ્યક્ષ શ્રી અરવિંદ પનગઢીયા સહિત સરકાર અને નીતિ આયોગના વરિષ્ઠ અધિકારીઓ પણ ઉપસ્થિત હતા. વાતચીતમાં ભારતની ઉર્જા ક્ષમતામાં ગેસનો હિસ્સો વધારવા, તેલ અને ગેસની શોધમાં નવું રોકાણ, નિયામક માળખું, તેલ અને ગેસ ક્ષેત્રોમાં આંતરરાષ્ટ્રીય ભૂમિકા, શેલ ગેસ અને કોલ-બેડ મિથેન જેવા ઉભરતા ક્ષેત્રો તથા મેક ઈન ઈન્ડીયાના ક્ષેત્રમાં તેલ અને ગેસ ક્ષેત્રને લાવવાના સંબંધમાં સંભાવનાઓ પર ચર્ચા કરવામાં આવી.
પ્રધાનમંત્રી શ્રીએ અમદાવાદની સિવિલ હોસ્પિટલ અસારવામાં આશરે રૂ. 1275 કરોડની વિવિધ આરોગ્યસંભાળ સુવિધાઓના શિલાન્યાસ કર્યા અને રાષ્ટ્રને અર્પણ કરી

આજે પ્રધાનમંત્રી શ્રીએ અમદાવાદની સિવિલ હોસ્પિટલ અસારવામાં આશરે રૂ. 1275 કરોડની વિવિધ આરોગ્યસંભાળ સુવિધાઓના શિલાન્યાસ કર્યા અને રાષ્ટ્રને અર્પણ કરી. સ્થળ પર પહોંચ્યા બાદ પ્રધાનમંત્રીએ હેલ્થ ઈન્ફ્રાસ્ટ્રક્ચર પ્રોજેક્ટ્સની ચાલીને મુલાકાત લીધી હતી. આ પછી પ્રધાનમંત્રીનું મંચ પર આગમન થયું જ્યાં તેમનું સન્માન કરવામાં આવ્યું. પ્રધાનમંત્રીએ તકતીનું અનાવરણ કર્યું અને રાષ્ટ્રને સમર્પિત કર્યા: (i) મંજુશ્રી મિલ કેમ્પસમાં ઇન્સ્ટિટ્યુટ ઑફ કિડની ડિસીઝ રિસર્ચ સેન્ટર (
પ્રધાનમંત્રીએ જાણીતા ટેનિસ ખેલાડી શ્રી નરેશ કુમારના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જાણીતા ટેનિસ ખેલાડી શ્રી નરેશ કુમારના નિધન પર ઘેરા શોકની લાગણી વ્યક્ત કરી છે. એક ટ્વીટમાં, પ્રધાનમંત્રીએ કહ્યું; "શ્રી નરેશ કુમારને ભારતીય રમતોમાં તેમના અમુલ્ય યોગદાન માટે યાદ કરવામાં આવશે. ટેનિસને લોકપ્રિય બનાવવામાં તેમણે મુખ્ય ભૂમિકા ભજવી હતી. એક મહાન ખેલાડી હોવા ઉપરાંત તેઓ એક અસાધારણ માર્ગદર્શક પણ હતા. તેમના નિધનથી દુઃખી છું. તેમના પરિવાર અને મિત્રો પ્રત્યે સંવેદના. ઓમ શાંતિ."
મંત્રીમંડળ દ્વારા ભારત અને જાપાન વચ્ચે ગુણવત્તાયુક્ત કાપડના ક્ષેત્રમાં સહયોગ માટેના કરારને મંજૂરી આપવામાં આવી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત અને જાપાનના બજાર માટે ભારતીય કાપડ અને કપડાની ગુણવત્તા અને પરીક્ષણ સુધારવા ભારતની કાપડ સમિતિઅને જાપાનનામેસર્સ નિસેનકેન ક્વોલિટી ઇવેલ્યુએશન સેન્ટર વચ્ચે સમજૂતી પત્ર પર હસ્તાક્ષર કરવાની મંજૂરી આપી છે. આ સમજૂતી કરારજાપાનના મેસર્સ નિસેનકેન ક્વોલિટી ઇવેલ્યુએશન સેન્ટરને કાપડ અને પરિધાન ઉત્પાદકો માટે ભારતમાં પોતાના સહકારી પરીક્ષણ અને નિરીક્ષણ સેવા પ્રદાતાઓ તરીકે કાપડ સમિતિને સોંપવામાં સક્ષમ બનાવશે. આ સમજૂતી કાપડ અને પરિધાન ઉત્પાદકોનોતકનીકી કાપડના સાથે એવા કોઈ અન્ય ઉત્પાદકોનો પણ સમાવેશ કરશે જેના અંગેબંનેસ્થાનિક અને વિદેશી ગ્રાહકો / ખરીદદારોપછીની તારીખે પરસ્પર સંમત થયા હોય.
પ્રધાનમંત્રી મોદી 27 ફેબ્રુઆરીના રોજ ધ ઇન્ડિયા ટોય ફેર 2021નું ઉદ્ઘાટન કરશે

પ્રધાનમંત્રી શ્રી નરેન્દ્ર મોદી 27 ફેબ્રુઆરીના રોજ સવારે 11 વાગે વીડિયો કોન્ફરન્સના માધ્યમથી ધ ઇન્ડિયા ટોય ફેરનું ઉદ્ઘાટન કરશે. બાળકના માનસિક વિકાસમાં રમકડાં મહત્વપૂર્ણ ભૂમિકા ભજવે છે તેમજ બાળકોમાં હલનચલન અને જ્ઞાન સાથે સંબંધિત કુશળતાઓ ખીલવવામાં મદદરૂપ પણ થાય છે. પ્રધાનમંત્રીએ ઓગસ્ટ, 2020માં તેમના રેડિયો કાર્યક્રમ મન કી બાતમાં જણાવ્યું હતું કે, રમકડાંથી માનસિક વિકાસને પ્રોત્સાહન આપતી પ્રવૃત્તિઓમાં વધારો થવાની સાથે બાળકોનાં સ્વપ્નોને પાંખો પણ મળે છે. બાળકનાં સર્વાંગી વિકાસમાં રમકડાઓના મહત્વ વિશે પ્રધાનમંત્રીએ અગાઉ ભારતમાં એનાં ઉત્પાદનને વેગ આપવા પર પણ ભાર મૂક્યો હતો. ધ ઇન્ડિયા ટોય ફેર 2021નું આયોજન પ્રધાનમંત્રીના આ વિઝનને સુસંગત રીતે થયું છે. ફેર વિશે ફેર 27 ફેબ્રુઆરીથી 2 માર્ચ, 2021 સુધી યોજાશે. એનો ઉદ્દેશ તમામ પક્ષોને એકમંચ પર લાવવાનો છે, જેમાં વર્ચ્યુઅલ પ્લેટફોર્મ વિક્રેતાઓ, ગ્રાહકો, શિક્ષકો, ડિઝાઇનરો વગેરે ઉદ્યોગના સંપૂર્ણ વિકાસ માટે કાયમી જોડાણ સ્થાપિત કરવા અને સંવાદને પ્રોત્સાહન આપવા માટે એકત્ર થશે. આ પ્લેટફોર્મ દ્વારા સરકાર અને ઉદ્યોગ આ મુદ્દાઓ પર ચર્ચા કરશે – ભારત કેવી રીતે રમકડાઓનું ઉત્પાદન અને સોર્સિંગ કરવા માટેનું કેન્દ્ર બની શકે? આ ક્ષેત્રમાં કેવી રીતે રોકાણને આકર્ષી શકાય? ભારતમાંથી રમકડાની નિકાસને વેગ કેવી રીતે આપી શકાય? ઇ-કોમર્સ અનેબલ્ડ વર્ચ્યુઅલ પ્રદર્શનમાં 30 રાજ્યો અને કેન્દ્રશાસિત પ્રદેશોમાંથી 1000થી વધારે પ્રદર્શકો તેમના ઉત્પાદનો પ્રસ્તુત કરશે. એમાં પરંપરાગત ભારતીય રમકડાં તેમજ આધુનિક રમકડાંઓ પ્રદર્શિત થશે, જેમાં ઇલેક્ટ્રોનિક રમકડાં, નરમ કે પોચાં રમકડાં, કોયડા અને રમતો સામેલ છે. ફેરમાં વિવિધ મુદ્દાઓ પર વેબિનારો યોજાશે અને પેનલ ચર્ચાનું આયોજન થશે, જેમાં રમકડાની ડિઝાઇન અને ઉત્પાદનમાં ક્ષમતા ધરાવતા પ્રસિદ્ધ ભારતીય અને આંતરરાષ્ટ્રીય વક્તાઓ સામેલ થશે. બાળકો માટે આ ફેર વિવિધ પ્રવૃત્તિઓમાં ભાગીદાર થવાની તક છે, જેમાં પરંપરાગત રમકડાં બનાવવા પર કારીગરીનું પ્રદર્શન તથા ટોય મ્યુઝિયમ અને ફેક્ટરીઓની વર્ચ્યુઅલ મુલાકાતો સામેલ છે.
પ્રધાનમંત્રીએ ડૉ.શ્યામા પ્રસાદ મુખર્જીને એમની જયંતી પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ આજે ડૉ.શ્યામા પ્રસાદ મુખર્જીને એમની જયંતી પર શ્રદ્ધાંજલિ અર્પણ કરી પ્રધાનમંત્રીએ કહ્યું કે ” હું ડૉ.શ્યામા પ્રસાદ મુખર્જીને એમની જયંતી પર નમન કરું છું. તેઓ એક સાચા દેશભક્ત હતા, તેમણે ભારતના વિકાસ માટે અનુકરણીય યોગદાન આપ્યું છે, તેમણે ભારતની એકતાને આગળ વધારવા માટે ખુબ પ્રયાસો કર્યા.એમના વિચારો અને આદર્શો દેશ ભરના લાખો લોકોને શક્તિ પ્રદાન કરે છે.”
પ્રધાનમંત્રીએ અભિનેતા પુનિત રાજકુમારના નિધન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ અભિનેતા પુનિત રાજકુમારના નિધન અંગે ઊંડો શોક વ્યક્ત કર્યો હતો. પ્રધાનમંત્રીએ એક ટ્વીટમાં કહ્યું; “વિધિની ક્રૂર વક્રતાએ આપણી પાસેથી પ્રતિભાશાળી અને ઉત્કૃષ્ટ અભિનેતાને છીનવી લીધા છે. વિદાય લેવાની તેમની આ વય નહોતી. આવનારી પેઢીઓ તેમના કાર્યો અને અદભૂત વ્યક્તિત્વ માટે તેમને પ્રેમપૂર્વક યાદ કરશે. તેમના પરિવાર અને પ્રશંસકો પ્રત્યે સંવેદના. ઓમ શાંતિ.”
શ્રી અનુપમ ખેરના નેતૃત્વમાં કલાકારો અને લેખકોના પ્રતિનિધિમંડળની પ્રધાનમંત્રી સાથે મુલાકાત

શ્રી અનુપમ ખેરના નેતૃત્વમાં 51 કલાકાર અને લેખકોનું પ્રતિનિધિમંડળ આજે પ્રધાનમંત્રીને મળ્યું હતું. આ અગાઉ તેમણે રાષ્ટ્રપતિને આવેદન આપ્યું હતું. તેમણે જનતાના એક વર્ગ દ્વારા દેશની છબી ખરાબ કરવાના રાજકીય એજન્ડાના વિરોધમાં પોતાની ચિંતા વ્યક્ત કરી હતી. તેમણે આ બાબતને પ્રધાનમંત્રીની વિકાસ પહેલથી વિરૂદ્ધ જનારી બાબત ગણાવી હતી. પ્રધાનમંત્રીએ કહ્યું કે ભારતીય સંસ્કૃતિ સહિષ્ણુતાથી મોટી બાબત છે. તેમણે સ્વીકૃતિ સંબંધી વાતચીત પર ભાર મુક્યો હતો.
પ્રધાનમંત્રી 19 ફેબ્રુઆરીના રોજ વિશ્વ ભારતીના પદવીદાન સમારોહમાં સંબોધન કરશે

પ્રધાનમંત્રી શ્રી નરેન્દ્ર મોદી 19 ફેબ્રુઆરી, 2021ના રોજ સવારે 11 વાગ્યે વિશ્વ ભરતીના પદવીદાન સમારોહમાં વિડિયો કોન્ફરન્સ દ્વારા સંબોધન કરશે. આ પ્રસંગે પશ્ચિમ બંગાળના રાજ્યપાલ અને વિશ્વ ભારતીના રેક્ટર શ્રી જગદીપ ધનખર; કેન્દ્રીય શિક્ષણ મંત્રી ડૉ. રમેશ પોખરીયાલ 'નિશંક' અને રાજ્યકક્ષાના શિક્ષણ મંત્રી શ્રી સંજય ધોત્રે પણ ઉપસ્થિત રહેશે. સમારોહ દરમિયાન કુલ 2535 વિદ્યાર્થીઓ તેમની ડિગ્રી પ્રાપ્ત કરશે. વિશ્વભારતી વિશે વિશ્વ ભારતીની સ્થાપના ગુરુદેવ રવીન્દ્રનાથ ટાગોરે 1921માં કરી હતી. તે દેશની સૌથી પ્રાચીન કેન્દ્રીય વિશ્વવિદ્યાલય છે. મે 1951માં સંસદના અધિનિયમ દ્વારા વિશ્વ ભારતીને કેન્દ્રીય વિશ્વવિદ્યાલયને "રાષ્ટ્રીય મહત્વની સંસ્થા" તરીકે સ્થાપિત કરવામાં આવી. યુનિવર્સિટીએ ગુરુદેવ ટાગોર દ્વારા ઘડી કાઢેલા શિક્ષણ શાસ્ત્રનું પાલન કર્યું, જો કે ધીરે-ધીરે તે બીજા બધા વિશ્વ વિદ્યાલયની જેમ આધુનિક સ્વરૂપમાં વિકસિત થઈ. પ્રધાનમંત્રી યુનિવર્સિટીના કુલપતિ પણ છે.
પ્રધાનમંત્રીએ લચિત દિવસ પર લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ લચિત દિવસના અવસર પર લોકોને શુભેચ્છા પાઠવી છે. એક ટ્વિટમાં, પ્રધાનમંત્રીએ કહ્યું; "લચિત દિવસની શુભેચ્છાઓ. આ લચિત દિવસ ખાસ છે કારણ કે આપણે મહાન લચિત બોરફૂકનની 400મી જન્મજયંતિ ઉજવી રહ્યા છીએ. તેઓ અપ્રતિમ હિંમતનું પ્રતિક હતા. તેમણે લોકોની સુખાકારીને દરેક બાબતમાં સ્થાન આપ્યું હતું અને તેઓ એક ન્યાયી તેમજ સ્વપ્નદ્રષ્ટા નેતા હતા."
પ્રધાનમંત્રીએ ઉદ્યોગજગતના મહાનુભાવો સાથે ચર્ચા કરી

પ્રધાનમંત્રી શ્રી નરેન્દ્ર મોદી આજે મુંબઈમાં ઉદ્યોગજગતના અગ્રણીઓને મળ્યા હતા અને તેમની સાથે વાર્તાલાપ કર્યો. આ સંવાદમાં ભારતીય અર્થતંત્રના વિશાળ પરિપ્રેક્ષ્યનું પ્રતિનિધિત્વ કરતા 41 ઉદ્યોગપતિઓ ઉપસ્થિત રહ્યા હતા. બે કલાક ચાલેલા સંવાદ દરમિયાન છેલ્લા ચાર વર્ષમાં કેન્દ્ર સરકાર દ્વારા કરવામાં આવેલા નીતિગત સુધારાઓ અને પહેલો વિશે વિસ્તૃત ચર્ચા કરવામાં આવી હતી. આર્થિક વૃદ્ધિ અને વિકાસમાં ઉદ્યોગોના યોગદાન અંગે પણ વિચાર-વિમર્શ કરવામાં આવ્યો હતો. ઉદ્યોગજગતના અનેક પ્રતિનિધિઓએ દેશની ઔદ્યોગિક સંસ્કૃતિમાં થયેલા સુધારાઓની પ્રસંસા કરી હતી અને જણાવ્યું કે, તે ભારતની વૃદ્ધિ ક્ષમતાને ઓળખવામાં મદદ કરશે. તેમણે પ્રધાનમંત્રીના નવા ભારતના વિઝનને માટે પોતાનું સમર્થન આપ્યું હતું. પ્રધાનમંત્રીએ સ્ટાર્ટ અપ અને ઉદ્યોગસાહસિકો સાથે તાજેતરમાં તેમણે કરેલા સંવાદનો પણ ઉલ્લેખ કર્યો હતો. તેમણે કહ્યું કે હકારાત્મક અભિગમ અને ‘થઇ શકશે’નો જુસ્સો હવે સમગ્ર દેશમાં જોવા મળી રહ્યો છે. તેમણે કોર્પોરેટ ક્ષેત્રને મોટા પાયે અને ખાસ કરીને કૃષિ ક્ષેત્રમાં રોકાણ કરવા માટે આગ્રહ કર્યો હતો. સ્થાનિક ઉત્પાદનને પ્રોત્સાહન આપવાની જરૂરિયાત પર ભાર મુકતા તેમણે મેડીકલ સાધનો, ઇલેક્ટ્રોનિક્સ અને સંરક્ષણના સાધનો જેવા ક્ષેત્રોમાં ઉત્પાદનને ગતિ આપવાની જરૂરીયાત વિષે જણાવ્યું હતું. તે પહેલા નાણામંત્રી શ્રી પીયુષ ગોયલે છેલ્લા ચાર વર્ષો દરમિયાન ભારતીય અર્થતંત્રને ઊંચા સ્તરે લઇ જવા માટે કેન્દ્ર સરકાર દ્વારા લેવામાં આવેલ પગલાઓની રૂપરેખા આપી હતી. તેમણે નીતિગત પહેલો, વિકાસ માટેની સમગ્રતયા પહોંચ, નવીનીકરણનો જુસ્સો અને ટેકનોલોજી અંગે પણ ચર્ચા કરી હતી.
પ્રધાનમંત્રી ગુરુદ્વારા લખપત સાહિબ ખાતે ગુરુ નાનક દેવજીના ગુરપુરબ સમારોહને સંબોધન કરશે

પ્રધાનમંત્રી શ્રી નરેન્દ્ર મોદી 25 ડિસેમ્બર 2021ના રોજ, ગુજરાતના કચ્છમાં ગુરુદ્વારા લખપત સાહિબ ખાતે ગુરુ નાનક દેવજીના ગુરુપુરબ સમારોહને વીડિયો કોન્ફરન્સિંગ દ્વારા બપોરે 12:30 વાગ્યે સંબોધન કરશે. દર વર્ષે 23મી ડિસેમ્બરથી 25મી ડિસેમ્બર સુધી ગુજરાતની શીખ સંગત ગુરુદ્વારા લખપત સાહિબ ખાતે ગુરુ નાનક દેવજીના ગુરપુરબની ઉજવણી કરે છે. ગુરુ નાનક દેવજી તેમની યાત્રા દરમિયાન લખપતમાં રોકાયા હતા. ગુરુદ્વારા લખપત સાહિબમાં લાકડાના પગરખાં અને પાલખી (પારણું) તેમજ ગુરુમુખીની હસ્તપ્રતો અને નિશાની સ્ક્રિપ્ટો સહિત તેમના અવશેષો છે. 2001ના ભૂકંપ દરમિયાન ગુરુદ્વારાને નુકસાન થયું હતું. ગુજરાતના તત્કાલિન મુખ્યમંત્રી શ્રી નરેન્દ્ર મોદીએ નુકસાનીનું સમારકામ સુનિશ્ચિત કરવા માટે તાત્કાલિક પ્રયાસો હાથ ધર્યા હતા. આ પગલાથી પ્રધાનમંત્રીની શ્રદ્ધા પ્રત્યે ઊંડો આદર દેખાય છે, જે ગુરુ નાનક દેવજીના 550મા પ્રકાશ પુરબની ઉજવણી, ગુરુ ગોવિંદ સિંહજીના 350મા પ્રકાશ પુરબ અને ગુરુના 400મા તેગ બહાદુરજી પ્રકાશ પુરબ સહિત અનેક તાજેતરના પ્રયાસોમાં પણ પ્રતિબિંબિત થાય છે.
બંદર અને ગોદી કર્મચારી માટેના હાલના ઉત્પાદકતા સાથે સંકળાયેલી પારિતોષિક યોજનાની ચૂકવણી માટે તેને વર્ષ 2014-15થી 2015-16 સુધી લંબાવવામાં આવી

પ્રધાનમંત્રીશ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે બંદર અને ગોદી કર્મચારીઓ માટે હાલની ઉત્પાદકતા સાથે સંકળાયેલી પારિતોષિક (પીએલઆર) યોજનાને ઉત્પાદકતા સાથે સંકળાયેલ પારિતોષિકની ચૂકવણી માટે વર્ષ 2014-15થી 2015-16 સુધી લંબાવવા માટેની મંજૂરી આપવામાં આવી છે. વર્ષ 2014-15 માટે અગાઉથી કરવામાં આવેલી ચૂકવણીના અનૌપચારિક ભંડોળનું સમાયોજન કરીને પીએલઆરની ચૂકવણી કરવામાં આવશે. સરકાર પાસેથી કોઇ અંદાજપત્રકની સહાય વગર પીએલઆર ખાતાનો ખર્ચ મુખ્ય પોર્ટ ટ્રસ્ટ અને ગોદી શ્રમિક બોર્ડ દ્વારા પોતાના સંસાધનોથી કરવામાં આવશે. તેનાથી અંદાજે 44000 મુખ્ય બંદર અને ગોદી કર્મી- કર્મચારીઓ-અધિકારીઓને લાભ મળશે અને વધારે ઉત્પાદકતા વધારવાની સાથે બંદર ક્ષેત્રમાં શ્રેષ્ઠ ઔદ્યોગિક સંબંધ અને કાર્ય સ્થળ પર સૌહાર્દપૂર્ણ વાતાવરણ તૈયાર કરવામાં મદદ મળશે. વર્ષ 2014-15 અને 2015-16 માટે દરેક કર્મચારીઓ-કર્મીઓ- અધિકારીઓને હાલની યોજના અનુસાર પીએલઆરની ચૂકવણી માટેની અંતિમ તારીખ અંગે મુખ્ય બંદર ટ્રસ્ટ- ગોદી શ્રમિક બોર્ડને ટૂંકમાં જાણ કરવામાં આવશે.
પ્રધાનમંત્રીએ પૂરની સ્થિતિની સમીક્ષા કરવા છ રાજ્યોના મુખ્યમંત્રીઓ સાથે બેઠક યોજી

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સના માધ્યમથી છ રાજ્યો આસામ, બિહાર, ઉત્તરપ્રદેશ, મહારાષ્ટ્ર, કર્ણાટક અને કેરળના મુખ્યમંત્રીઓ સાથે બેઠક યોજી હતી. આ બેઠકનો ઉદ્દેશ દક્ષિણ-પશ્ચિમ કે નૈઋત્યના ચોમાસાની તૈયારી અને દેશમાં હાલ ઊભી થયેલી પૂરની સ્થિતિની સમીક્ષા કરવાનો હતો. આ બેઠકમાં સંરક્ષણ મંત્રી, આરોગ્ય મંત્રી, રાજ્ય કક્ષાનાં બંને કેન્દ્રિય ગૃહ અને આરોગ્ય મંત્રીઓ તથા સંબંધિત કેન્દ્રીય મંત્રાલયો અને સંસ્થાઓના વરિષ્ઠ અધિકારીઓ ઉપસ્થિત હતા. પ્રધાનમંત્રીએ પૂરની આગાહી કરવા માટે કાયમી વ્યવસ્થા સ્થાપિત કરવા તથા આગાહી અને ચેતવણીની વ્યવસ્થા સુધારવા ઇનોવેટિવ ટેકનોલોજીઓનો વિસ્તૃત ઉપયોગ કરવા કેન્દ્ર અને રાજ્ય સરકારોની તમામ સંસ્થાઓ વચ્ચે વધારે સારું સંકલન સ્થાપિત કરવા પર ભાર મૂક્યો હતો. પ્રધાનમંત્રીએ જણાવ્યું હતું કે, છેલ્લાં થોડાં વર્ષોમાં ભારતીય હવામાન ખાતા અને કેન્દ્રીય જળ પંચ જેવી આપણી આગાહી કરતી સંસ્થાઓએ પૂરની વધારે સારી અને ઉપયોગ થઈ શકે એવી આગાહીઓ કરવા સંકલિત પ્રયાસો કર્યા છે. આ સંસ્થાઓએ વરસાદ અને નદીના જળસ્તરની આગાહી કરવાની સાથે ચોક્કસ સ્થળમાં પાણીના ભરાવા કે પૂર સાથે સંબંધિત આગાહી કરવાનો પણ પ્રયાસ કર્યો છે. કોઈ ચોક્કસ સ્થળ આધારિત વધારે સારી આગાહી કરવા આર્ટિફિશિયલ ઇન્ટેલિજન્સ જેવી ઇનોવેટિવ ટેકનોલોજીનો ઉપયોગ કરવા માટે પ્રાયોગિક પ્રયાસો થઈ રહ્યાં છે, જે માટે રાજ્ય સરકારોએ આ સંસ્થાઓને પર્યાપ્ત માહિતી પ્રદાન કરવી પડશે અને સ્થાનિક સમુદાયોને સમયસર ચેતવણીઓ આપવી પડશે. તેમણે ઉલ્લેખ કર્યો હતો કે, સ્થાનિક ધોરણે વહેલી તકે ચેતવણી કરવાની વ્યવસ્થામાં રોકાણ વધારવું પડશે, જેથી કોઈ ચોક્કસ વિસ્તારમાં વસવાટ કરતા લોકોને નદી પર બાંધેલા બંધ તૂટવા, પૂરનું સ્તર, વીજળી પડવી વગેરે જેવા કોઈ પણ જોખમકારક સ્થિતિમાં સમયસર ચેતવણી પ્રદાન કરી શકાશે. પ્રધાનમંત્રીએ કોવિડ-19 રોગચાળાની સ્થિતિને ધ્યાનમાં રાખીને રાહત કામગીરી હાથ ધરતા લોકો સ્વાસ્થ્ય સાથે સંબંધિત તમામ પ્રકારની કાળજી રાખે એ બાબત સુનિશ્ચિત કરવા રાજ્યો પર ખાસ ભાર મૂક્યો હતો, જેમાં ફેસ માસ્ક પહેરવું, હેન્ડ સેનિટાઇઝેશનનો ઉપયોગ કરવો અને રાહત સામગ્રીનાં વિતરણ દરમિયાન પર્યાપ્ત અંતર જાળવવું, રાહત સામગ્રીમાં અસરગ્રસ્ત લોકો માટે હેન્ડ સેનિટાઇઝર/સેનિટાઇઝિંગ તથા ફેસ માસ્ક સામેલ કરવા વગેરે બાબતો સામેલ છે. તેમણે ઉમેર્યું હતું કે, આ સંબંધમાં વયોવૃદ્ધ લોકો, ગર્ભવતી મહિલાઓ અને વિવિધ બીમારી ધરાવતા લોકો માટે ખાસ જોગવાઈ કરવી પડશે. તેમણે વધુમાં જણાવ્યું હતું કે રાજ્યોએ સુનિશ્ચિત કરવું જોઈએ કે તમામ વિકાસ અને માળખાગત યોજનાઓ સ્થાનિક આફતો સામે ટકી રહેવા અને સ્થિતિમાં થતા નુકસાનને ઘટાડવામાં મદદ કરવા માટે સ્થિતિસ્થાપકતાથી બાંધવામાં આવવી જોઈએ. આસામ, બિહાર, ઉત્તરપ્રદેશ, મહારાષ્ટ્ર, કેરળના મુખ્યમંત્રીઓ તથા કર્ણાટકના ગૃહ મંત્રીએ તેમના રાજ્યોમાં પૂરની સ્થિતિ પર નવી જાણકારી, રાહત કામગીરીના પ્રયાસો વિશે માહિતી આપી હતી. તેમણે એનડીઆરએફની ટીમોને સમયસર તૈનાત કરવા અને લોકોને બચાવવા સહિત કેન્દ્ર સરકારની સંસ્થાઓના પ્રયાસોની પ્રશંસા કરી હતી. તેમણે પૂરની અસરને શક્ય એટલી ઘટાડવા માટે ટૂંકા ગાળાના અને લાંબા ગાળાના પગલાં માટે કેટલાંક સૂચનો પણ કર્યા હતા. પ્રધાનમંત્રીએ રાજ્યોએ કરેલા સૂચનો પર કામગીરી કરવા સંબંધિત મંત્રાલયો અને સંસ્થાઓના અધિકારીઓને સૂચના આપી હતી, તેમજ ખાતરી આપી હતી કે, કેન્દ્ર સરકાર રાજ્ય સરકારો અને કેન્દ્રશાસિત પ્રદેશોને વિવિધ આપત્તિનો સામનો કરવા તેમની ક્ષમતાઓ વધારવા ટેકો પ્રદાન કરવાનું જાળવી રાખશે.
પ્રધાનમંત્રીએ પ્રધાનમંત્રી સૌભાગ્ય યોજનાનો શુભારંભ કરાવ્યો, દીનદયાળ ઊર્જા ભવન દેશને અર્પણ કર્યું

પ્રધાનમંત્રી શ્રી નરેન્દ્ર મોદીએ આજે પ્રધાનમંત્રી સહજ બિજલી હર ઘર યોજના – સૌભાગ્ય યોજનાનો નવી દિલ્હીમાં શુભારંભ કરાવ્યો હતો.આ યોજનાનો ઉદ્દેશ તમામ ઘરને વીજળી પ્રદાન કરવાનો છે. પંડિત દીનદયાળ ઉપાધ્યાયની જન્મજયંતિ પ્રસંગે પ્રધાનમંત્રીએ ઓએનજીસીના નવાબિલ્ડિંગ દીનદયાળ ઊર્જા ભવનનું લોકાર્પણ પણ કર્યું હતું. પ્રધાનમંત્રી દેશને બાસ્સૈન ગેસ ફિલ્ડમાં બૂસ્ટર કમ્પ્રેસ્સર ફેસિલિટી પણ દેશને અર્પણ કરી હતી. આ પ્રસંગે પ્રધાનમંત્રીએ કેન્દ્ર સરકાર અતિ ગરીબોને લાભદાયક યોજનાઓનો અમલ કેવી રીતે કરે છે એ સમજાવવા જન ધન યોજના, વીજ યોજનાઓ, મુદ્રા યોજના, ઉજ્જવલા યોજના અને ઉડાનનાં ઉદાહરણો આપ્યાં હતાં. આ સંદર્ભમાં તેમણે પ્રધાનમંત્રી સહજ બિજલી હર ઘર યોજનાનો ઉલ્લેખ કર્યો હતો, જે અંદાજે ચાર કરોડ કુટુંબોને વીજળીનું જોડાણ પ્રદાન કરશે, જેઓ અત્યારે વીજળીનું જોડાણ ધરાવતાં નથી. આ યોજના માટે રૂ. 16000 કરોડનો ખર્ચ થશે. પ્રધાનમંત્રીએ જણાવ્યું હતું કે, ગરીબોને આ જોડાણો કોઈ પણ પ્રકારનાં ખર્ચ વિના પ્રદાન કરવામાં આવશે. આ પ્રેઝન્ટેશન પર પ્રધાનમંત્રીએ જણાવ્યું હતું કે, તેમણે 1000 દિવસની અંદર વીજળીનાં પુરવઠાથી વંચિત 18000 ગામડાઓનું વીજળીકરણ કરવાનો લક્ષ્યાંક નિર્ધારિત કર્યો છે. તેમણે કહ્યું હતું કે, અત્યારે 3000થી ઓછા ગામડાઓનું વીજળીકરણ કરવાનું બાકી છે. તેમણે સમજાવ્યું હતું કે, કોલસાની ખેંચ કેવી રીતે ભૂતકાળ બની ગઈ છે અને વીજ ઉત્પાદનની ક્ષમતામાં વધારો લક્ષ્યાંકથી વધારે થયો છે. પ્રધાનમંત્રીએ અક્ષય ઊર્જાની સ્થાપિત ક્ષમતામાં વધારો કરવા વિશે પણ વાત કરી હતી અને વર્ષ 2022 સુધીમાં 175 ગીગાવોટ અક્ષય ઊર્જાનું ઉત્પાદન કરવાનો લક્ષ્યાંક નિર્ધારિત કર્યો હોવાનું જણાવ્યું હતું. તેમણે ઉલ્લેખ કર્યો હતો કે, અક્ષય ઊર્જાનાં કેસમાં વીજળીનાં દરોમાં કેવી રીતે નોંધપાત્ર ઘટાડો થયો છે. ટ્રાન્સમિશન લાઇનનાં નિર્માણમાં પણ નોંધપાત્ર વધારો થયો છે. પ્રધાનમંત્રીએ ઉલ્લેખ કર્યો હતો કે, ઉદય યોજનાથી કેવી રીતે વીજ વિતરણ કંપનીઓનાં નુકસાનમાં ઘટાડો થયો છે અને તેને સહકારી, સ્પર્ધાત્મક સંઘવાદનું ઉદાહરણ ગણાવ્યું હતું. ઉજાલા યોજનામાં ઉત્પાદનમાં વધારા સાથે ખર્ચમાં ઘટાડાનું અર્થતંત્ર સમજાવતાં પ્રધાનમંત્રીએ જણાવ્યું હતું કે, એલઇડી બલ્બનાં ખર્ચમાં નોંધપાત્ર ઘટાડો થયો છે. પ્રધાનમંત્રીએ જણાવ્યું હતું કે, નવા ભારતને ઊર્જા માળખાની જરૂર પડશે, જે સમાનતા, કાર્યદક્ષતા અને ટકાઉપણાનાં સિદ્ધાંતો પર કામ કરશે. તેમણે કહ્યું હતું કે, કેન્દ્ર સરકારમાં કાર્યસંસ્કૃતિમાં ફેરફાર ઊર્જા ક્ષેત્રની તાકાત વધારે છે. તેનાં પરિણામે સંપૂર્ણ દેશની કાર્યસંસ્કૃતિ પર સકારાત્મક અસર થશે તેવું તેમણે ઉમેર્યું હતું.
પ્રધાનમંત્રીએ કહ્યું સરકાર સંસદમાં તમામ મુદ્દાઓ પર વાતચીત કરવા માટે તૈયાર છે

પ્રધાનમંત્રી શ્રી નરેન્દ્ર મોદીએ સંસદના વર્તમાન શિયાળુ સત્રને ખુબ જ મહત્વપૂર્ણ ગણાવ્યું હતું, કારણ કે આ સત્ર રાજ્યસભાનું 250મું સત્ર રહેશે અને સાથે જ આ ભારતીય બંધારણનું 70મું વર્ષ પણ છે. પ્રધાનમંત્રી આજે સંસદના શિયાળુ સત્રના પ્રારંભ પહેલાં મીડિયાને સંબોધન કરી રહ્યાં હતાં. ભારતને પ્રગતિના પંથે મુકવામાં મોટી ભૂમિકા ભજવવા બદલ તેમણે રાજ્યસભાની પ્રસંશા કરી હતી. “મિત્રો, વર્ષ 2019નું આ સંસદનું અંતિમ સત્ર છે અને સાથે જ એક મહત્વપૂર્ણ સત્ર છે કારણ કે આ રાજ્યસભાનું 250મું સત્ર છે, જેણે ભારતની પ્રગતિ અને વિકાસમાં મહત્વપૂર્ણ ભૂમિકા ભજવી છે” 26 નવેમ્બરના રોજ ભારત પોતાના 70માં બંધારણ દિવસની ઉજવણી કરશે. ભારતીય બંધારણનો 26 નવેમ્બર 1949ના રોજ સ્વીકાર કરવામાં આવ્યો હતો જેના 70 વર્ષ પૂર્ણ થનાર છે.” પ્રધાનમંત્રીએ કહ્યું હતું કે, બંધારણ એક મહાન સિદ્ધાંત છે જે ભારતની એકતા, અખંડિતતા અને વૈવિધ્યતાને સમર્થન આપે છે. “26 નવેમ્બરના રોજ આપણે 70માં બંધારણ દિવસની ઉજવણી કરી રહ્યા છીએ જે દિવસે બંધારણની સ્વીકૃતિના 70 વર્ષ પૂર્ણ થવાના છે. આ બંધારણ દેશની એકતા, દેશની અખંડિતતા, ભારતની વૈવિધ્યતાને સમર્થન આપે છે. તે પોતાની અંદર ભારતના સૌંદર્યને આવરી લે છે અને તે દેશનું સંચાલક બળ છે. સંસદનું આ સત્ર બંધારણના 70 વર્ષ વિશે જનતામાં જાગૃતિનો સ્રોત બનવું જોઇએ.” પ્રધાનમંત્રીએ તમામ સાંસદોને, પૂર્વના સત્રની જેમ જ વર્તમાન સત્રમાં પણ, સક્રિય અને સકારાત્મક રીતે વિભિન્ન ચર્ચાઓમાં ભાગ લેવા માટે અપીલ કરી હતી જેથી કરીને દેશને તેમની ચર્ચાઓમાંથી શ્રેષ્ઠ પ્રાપ્ત કરવામાં મદદ મળે અને તેનો ઉપયોગ દેશની પ્રગતિ અને કલ્યાણમાં કરી શકાય. “છેલ્લા થોડા દિવસોમાં અમને લગભગ તમામ પક્ષોના વિવિધ નેતાઓને મળવાની તક પ્રાપ્ત થઇ હતી. અગાઉનું સત્ર જે નવી સરકારની રચનાની તુરંત બાદ મળ્યુ હતું, તેની જેમ જ આ સત્રમાં પણ તમામ સાંસદોની સક્રિય અને સકારાત્મક ભાગીદારી સામેલ હોવી જોઇએ. પાછલા સત્રમાં અનઅપેક્ષિત સિદ્ધિઓ પ્રાપ્ત થઇ હતી. મારે જાહેરમાં ગર્વભેર સ્વીકાર કરવો જ જોઇએ કે આ સિદ્ધિઓ સરકારની કે ટ્રેઝરી બેન્ચની નથી પરંતુ તે સમગ્ર સંસદની છે, તમામ સભ્યો આ સિદ્ધિઓના સાચા હકદાર છે. તમામ સાંસદોની તેમની સક્રિય ભાગીદારી બદલ હું ફરી એક વાર તેમના પ્રત્યે મારી કૃતજ્ઞતા વ્યક્ત કરુ છું અને આશા વ્યક્ત કરું છું કે આ સત્ર પણ દેશની પ્રગતિ માટે નવીન ઉત્સાહ સાથે કામ કરશે. અમે તમામ મુદ્દાઓ પર ચર્ચા ઇચ્છીએ છીએ અને તેમના સમર્થનમાં કે તેમના વિરોધમાં બૃહદ ચર્ચાઓ થાય અને તેમાંથી સામે આવનારા શ્રેષ્ઠત્તમ પરિણામોનો આપણે દેશને સારો બનાવવા અને તેના કલ્યાણ માટે ઉપયોગ કરીએ તે જરૂરી છે. હું તમામ સભ્યોને મારી શુભેચ્છાઓ પાઠવું છું.”
પ્રધાનમંત્રીએ યૂકેના પ્રધાનમંત્રી સાથે ફોન પર વાતચીત કરી

પ્રધાનમંત્રી શ્રી નરેન્દ્ર મોદીએ મંગળવારે (26-7-2016)ના રોજ યુકેના પ્રધાનમંત્રી થેરેસા મે સાથે ફોન પર વાતચીત કરી. પ્રધાનમંત્રીએ તેમને નવા પદભાર સંભાળવા પર શુભેચ્છા પાઠવી. પ્રધાનમંત્રીએ ગત વર્ષ નવેમ્બરમાં યૂકેની પોતાની યાદગાર યાત્રાનું સ્મરણ કર્યું અને બંને દેશોની વચ્ચે રણનીતિક ભાગીદારીને મજબૂત કરવા માટે ભારતની પ્રતિબદ્ધતાને દોહરાવી. પ્રધાનમંત્રીએ વિભિન્ન વૈશ્વિક મંચો પર ભારત માટે યૂકેના સમર્થનની પણ પ્રશંસા કરી. પ્રધાનમંત્રી મેએ પ્રધાનમંત્રીનો આભાર માન્યો. તેમણે મજબૂત દ્વિપક્ષીય સંબંધોને વિકસિત કરવા તથા વર્તમાન વિભિન્ન વૈશ્વિક પડકારો સાથે લડવા માટે સહયોગ વધારવા પ્રધાનમંત્રી સાથે ભવિષ્યમાં ખભેથી ખભો મિલાવીને ચાલવાની આશા વ્યક્ત કરી.
પ્રધાનમંત્રીએ ગોપાલ કૃષ્ણ ગોખલેને તેમની જન્મજયંતી પર શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ મહાન ગોપાલ કૃષ્ણ ગોખલેને તેમની જન્મજયંતી પર શ્રદ્ધાંજલિ આપી છે. એક ટ્વીટમાં, પ્રધાનમંત્રીએ કહ્યું; "મહાન ગોપાલ કૃષ્ણ ગોખલેને તેમની જન્મજયંતી પર શ્રદ્ધાંજલિ. આપણા સ્વાતંત્ર્ય સંગ્રામમાં તેમનું યોગદાન અવિસ્મરણીય છે. લોકશાહી સિદ્ધાંતો અને સામાજિક સશક્તિકરણ પ્રત્યેની તેમની અતૂટ પ્રતિબદ્ધતા આપણને સતત પ્રેરિત કરે છે."
પ્રધાનમંત્રીએ શ્રીલંકાના ભૂતપૂર્વ પ્રધાનમંત્રી શ્રી રત્નાસિરિ વિક્રમાનાયકેના નિધન પર દિલસોજી વ્યક્ત કરી

પ્રધાનમંત્રી શ્રી નરેન્દ્ર મોદીએ શ્રીલંકાના ભૂતપૂર્વ પ્રધાનમંત્રી શ્રી રત્નાસિરિ વિક્રમાનાયકેના નિધન પર દિલાસોજી વ્યક્ત કરી હતી. પ્રધાનમંત્રીએ કહ્યું કે, વરિષ્ઠ રાજકારણી અને શ્રીલંકાના ભૂતપૂર્વ પ્રધાનમંત્રી રત્નાસિરિ વિક્રમાનાયકેના નિધન પર ઊંડો દિલસોજી.
પ્રધાનમંત્રીની ઉપસ્થિતિમાં પોખરણ ખાતે આઈએએફની કાર્યક્ષમતાનું પ્રદર્શન

પ્રધાનમંત્રી શ્રી નરેન્દ્ર મોદીએ આજે રાજસ્થાન જિલ્લાના ઠાર રણમાં પોખરણ ખાતે ભારતીય હવાઈ દળની કાર્યક્ષમતાના પ્રદર્શનમાં ઉપસ્થિત રહ્યા હતાં. આર્યન ફિસ્ટ 2016ની કામગીરી શસ્ત્ર દળના સુપ્રિમ કમાન્ડરની હાજરીમાં હાથ ધરાઈ હતી. હવાઈ દળે તેની હુમલો અને બચાવ કરવાની સંપૂર્ણ શ્રેણીની ક્ષમતાનું પ્રદર્શન કર્યું હતું. આ ઉપરાંત નેટ સમર્થ કામગીરીઓ, હવાઈ સંરક્ષણ કામગીરી, કોમ્બેટ સપોર્ટ કામગીરી, વિમાન કૌશલ્ય પ્રદર્શન, બહુમુખી કામગીરીઓ અને તમામ વાતાવરણની કામગીરીઓનો સમાવેશ થયેલ હતો. પ્રધાનમંત્રીએ ટ્વીટ કરીને કહ્યું કે, હવાઈ દળનો જુસ્સો અને હવાઈ સૈનિકોની કુશળતા આપણા હૃદયને ગર્વથી ભરી દે છે.
પ્રધાનમંત્રીએ કિદમ્બી શ્રીકાંતને ડેનમાર્ક ઓપન સુપર સિરિઝ 2017ની જીત બદલ અભિનંદન પાઠવ્યા.

પ્રધાનમંત્રી શ્રી નરેન્દ્ર મોદીએ ભારતીય બેડમિન્ટન ખેલાડી કિદમ્બી શ્રીકાંતને ડેનમાર્ક ઓપન સુપર સિરિઝ 2017ની જીત બદલ અભિનંદન પાઠવ્યા છે. પ્રધાનમંત્રીએ કહ્યું કે, “કિદમ્બી શ્રીકાંત અભિનંદન, આપની ડેનમાર્ક સુપર સિરિઝની અસાધારણ જીતથી દરેક ભારતીય ગર્વ અને ખુશી અનુભવે છે.”
ભારત અને ઈજીપ્તમાં સમુદ્રી પરિવહન પર કરાર

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે ભારત અને ઈજીપ્ત વચ્ચે સમુદ્રી પરિવહનથી સંબંધિત એક સમજૂતિ પર હસ્તાક્ષર કરવાને મંજૂરી આપી દીધી છે. શિપિંગના ક્ષેત્રમાં બંને દેશોના પરસ્પર સહયોગથી મળનારા લાભ અને મહત્વને ધ્યાનમાં રાખીને આ સમજૂતી પર હસ્તાક્ષર કરવાનો નિર્ણય લેવાયો છે. સમજૂતી દ્વારા બંને દેશો વચ્ચે મર્ચન્ટ શિપિંગ અને અન્ય સમુદ્ર સંબંધી બાબતોમાં સલાહ લઈ શકાશે. સાથો સાથ આ ક્ષેત્રમાં પરસ્પર સહયોગને વધુ મજબૂત બનાવાશે. પારસ્પિરક સુવિધાજનક તારીખ અને સ્થાનના હિસાબથી સમજૂતિ પર હસ્તાક્ષર કરવામાં આવશે. આ સમજૂતીથી સમુદ્ર સંબંધિત ક્ષેત્રમાં બંને દેશો વચ્ચે પરસ્પર સહયોગ વધશે અને સંબંધો મજબૂત થશે. તેનાથી સમુદ્રી પરિવહનને વધુ યોગ્ય બનાવી શકાશે, પ્રશિક્ષણ માટે વિભિન્ન સમુદ્રી પ્રતિષ્ઠાનોથી વિદ્યાર્થીઓ અને સ્ટાફનું આદાન-પ્રદાન કરી શકાશે, સમુદ્ર અને બંદરો પર વાણિજ્યિક માલના પ્રવાહને સુવિધાજનક બનાવી શકાશે, સમુદ્રી પરિવહન, જહાજ નિર્માણ અને સમારકામ, સમુદ્રી પ્રશિક્ષણ, સિમ્યુલેટર્સના વિકાસ સહિત સૂચના પ્રોદ્યૌગિકી, બંદરોના વિકાસ અને અન્ય સમુદ્રી ગતિવિધિઓ વગેરેના ક્ષેત્રમાં સંયુકત ઉપક્રમોની સ્થાપના કરી શકાશે.